b'\n_START_ARTICLE_\nInnsj\xc3\xb8sm\xc3\xa5d\xc3\xb8gnflue\n_START_SECTION_\nVoksne (imago)\n_START_PARAGRAPH_\nKroppen er 5-8\xc2\xa0millimeter lang. Kroppen er olivengr\xc3\xb8nn. Vingene er trekantet og holdes rett opp og ut fra kroppen i hvile. Bakvingen er liten, mye mindre enn framvingen, den er fint oval p\xc3\xa5 form. Lengst bak p\xc3\xa5 bakkroppen er det to haletr\xc3\xa5der (cerci).\n_START_SECTION_\nNymfer/larver\n_START_PARAGRAPH_\nNymfene er mellom 6-8\xc2\xa0millimeter lang. Den har tre haletr\xc3\xa5der, som er kortere enn kroppen, og den miderste er litt kortere en de to p\xc3\xa5 siden. Haletr\xc3\xa5dene har ikke noe m\xc3\xb8rkt b\xc3\xa5nd. Den midterste haletr\xc3\xa5den har sm\xc3\xa5 korte h\xc3\xa5r ut til hver side. De to ytre haletr\xc3\xa5dene har bare h\xc3\xa5r p\xc3\xa5 innsiden. Beinas kloledd har ikke sm\xc3\xa5 fine h\xc3\xa5r p\xc3\xa5 hver klospiss. L\xc3\xa5ret (femur) er besatt av sm\xc3\xa5 svarte pigger (krever god forst\xc3\xb8rrelse for \xc3\xa5 se). Bakkroppen har mer uskarpe tegninger. Det er sju par sm\xc3\xa5 bladformede gjeller bokover p\xc3\xa5 siden av bakkroppen, de er tre til fire ganger s\xc3\xa5 lange som de er brede.\n_START_SECTION_\nLevevis\n_START_PARAGRAPH_\nInnsj\xc3\xb8 sm\xc3\xa5d\xc3\xb8gnflue finnes i sm\xc3\xa5 bekker og st\xc3\xb8rre elver med rennende vann. Den er den eneste norske arten i slekten Baetis som ogs\xc3\xa5 lever i innsj\xc3\xb8er. Den lever mesteparten av sitt liv som larver eller nymfer. Eggene slippes av hunnen ned p\xc3\xa5 vannoverflaten. De synker straks til bunnen. Nymfene lever nedgravd i bunnmaterialet, i mudder og sand p\xc3\xa5 bunnen. De spiser sm\xc3\xa5 partikler av organisk materiale, som alger, planterester  eller r\xc3\xa5tnende planter. Men ogs\xc3\xa5 av andre mindre dyr. I Norge har den vanligvis et nymfestadium p\xc3\xa5 1 \xc3\xa5r. _NEWLINE_Innsj\xc3\xb8 sm\xc3\xa5d\xc3\xb8gnflue tilh\xc3\xb8rer gruppen insekter med ufullstendig forvandling, som betyr at den ikke har et puppestadium mellom nymfestadiet og \xc2\xabFluestadiet\xc2\xbb (imago). D\xc3\xb8gnfluenes livssyklus er enest\xc3\xa5ende i dyreriket p\xc3\xa5 grunn et mellomstadie kalt subimago som ingen andre kjente insektsgrupper gjennomg\xc3\xa5r. Fluefiskere kaller dette stadiet for dun (engelsk)._NEWLINE_De voksne kan ikke ta til seg f\xc3\xb8de eller fuktighet som voksne individer. Hanner lever sjeldent mer enn ett d\xc3\xb8gn.'